stanford-oval/wikipedia huggingface dataset:
วังวนสงครามชนชั้น

| วังวนสงครามชนชั้น |
| --- | --- |

ฮันกึล: 하이라키
อาร์อาร์: Ha-iraki 
เอ็มอาร์: Hairak'i 
 
แนว:   Teen drama  Romance  Mystery 
บทประพันธ์: Chu Hye-mi
กำกับโดย: Bae Hyeon-jin
แสดงนำ:   โร จอง-อึย  อี แช-มิน  คิม แจ-ว็อน  จี ฮเย-ว็อน  อี ว็อน-จอง 
ดนตรีโดย: Kim Tae-seong
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 7
การผลิต
ความยาวตอน: 58–75 นาที
บริษัทผู้ผลิต: สตูดิโอดรากอน
ออกอากาศ
สถานีโทรทัศน์: เน็ตฟลิกซ์
ออกอากาศ: 7 มิถุนายน ค.ศ. 2024 (2024-06-07)
วังวนสงครามชนชั้น เป็นละครโทรทัศน์เกาหลีใต้แนวโรแมนติกวัยรุ่นปี 2024 เขียนโดย ชู ฮเย-มี กำกับโดย แพ ฮย็อน-จิน และนำแสดงโดยโร จอง-อึย, อี แช-มิน, คิม แจ-ว็อน, จี ฮเย-ว็อน และอี ว็อน-จอง สมมติเรื่องราวให้เกิดขึ้นในโรงเรียนมัธยมปลายจูชิน ที่ภาคภูมิใจในตัวเองในการมอบการศึกษาที่มีคุณภาพสูงสุดในเกาหลีใต้ และเป็นที่รวมตัวของเด็กที่มีความสามารถสูง ละครเรื่องนี้เริ่มสตรีมมิ่งบนเน็ตฟลิกซ์ เมื่อวันที่ 7 มิถุนายน 2024 และได้รับเสียงวิจารณ์ในแง่ลบเป็นส่วนใหญ่
เรื่องย่อ

โรงเรียนมัธยมปลายจูชิน ก่อตั้งโดยจูชินกรุป ซึ่งเป็นกลุ่มบริษัทชั้นนำของเกาหลีใต้ โรงเรียนแห่งนี้มีแนวคิดในการคัดเลือกนักเรียนตั้งแต่ยังเด็กเพื่อเข้าศึกษาต่อ ณ โรงเรียนเอกชนชื่อดังแห่งนี้ เรื่องราวความรัก มิตรภาพ การแก้แค้น และความเมตตาของเด็กวัยรุ่น 18 คน กำลังถูกเปิดเผย
นักแสดงและตัวละคร > นักแสดงหลัก

โร จอง-อึย แสดงเป็น จอง แจ-อี
อี แช-มิน แสดงเป็น คังฮา
ไก่ทอดคลุกซอส

| ไก่ทอดคลุกซอส |
| --- | --- |

ฮันกึล: 닭강정
อาร์อาร์: Dakgangjeong 
เอ็มอาร์: Takkangjŏng 
 
แนว: ตลก ลึกลับ
พัฒนาโดย: เน็ตฟลิกซ์
เค้าโครงจาก: Chicken Nugget โดย พัก จี-ดก
บทประพันธ์: อี บยอง-ฮอน
กำกับโดย: อี บยอง-ฮอน
แสดงนำ: รยู ซึง-รยง คิม ยู-จอง
ดนตรีโดย: คิม แท-ซอง
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 10
การผลิต
ความยาวตอน: 28–37 นาที
บริษัทผู้ผลิต: Studio N Plus Media Entertainment
ออกอากาศ
สถานีโทรทัศน์: เน็ตฟลิกซ์
ออกอากาศ: 15 มีนาคม ค.ศ. 2024 (2024-03-15)
ไก่ทอดคลุกซอส (เกาหลี: 닭강정) เป็นซีรีส์ตลกแนวลึกลับของเกาหลีใต้ปี 2024 กำกับโดย อี บยอง-ฮอนและนำแสดงโดย รยู ซึง-รยง และ คิม ยู-จองสร้างจากเว็บโนเวลในชื่อเดียวกัน ซึ่งมีการตีพิมพ์เป็นเว็บตูนด้วยบอกเล่าเรื่องลึกลับเกี่ยวกับการต่อสู้ของพ่อเพื่อตามหาลูกสาวของเขาที่เข้าไปในเครื่องจักรลึกลับและกลายเป็นนักเก็ตไก่ โดยได้รับความช่วยเหลือจากชายคนหนึ่งที่แอบชอบเธอ ฉายทาง เน็ตฟลิกซ์เมื่อวันที่ 15 มีนาคม 2024
เรื่องย่อ

ชเว มิน-อา (คิม ยู-จอง)ลูกสาวของประธานบริษัท เข้าใจผิดว่าเครื่องจักรใหม่เป็นอุปกรณ์ที่ช่วยให้เธอหายจากความเหนื่อยล้า และเธอก็บังเอิญกลายเป็นนักเก็ตไก่ ในฐานะพ่อของเธอ ชเว ซอน-มัน(รยู ซึง-รยง)และเด็กฝึกหัด โก แบค-จุง(อัน แจ-ฮง) ซึ่งแอบชอบ ชเว มิน-อา พยายามทำให้เธอกลับมาเป็นมนุษย์
ตัวละคร

รยู ซึง-รยง รับบทเป็น ชเว ซอน-มัน
อัน แจ-ฮง รับบทเป็น โก แบค-จุง
คิม ยู-จอง รับบทเป็น ชเว มิน-อา
การผลิต

ในเดือนพฤศจิกายน 2022 มีรายงานว่าขณะนี้อยู่ระหว่างการถ่ายทำ
ในการให้สัมภาษณ์ ผู้กำกับอี บยอง-ฮอนกล่าวว่า "เราเพิ่งถ่ายทำเสร็จและจะเข้าฉายทาง เน็ตฟลิกซ์ อย่างเร็วที่สุดในช่วงปลายปี 2023 หรืออย่างช้าที่สุดในต้นปีหน้า"
แหล่งข้อมูลอื่น

เว็บไซต์ทางการผลิต at Plus Media Entertainment (ในภาษาเกาหลีและอังกฤษ)
ไก่ทอดคลุกซอส ที่เน็ตฟลิกซ์
ไก่ทอดคลุกซอส ที่อินเทอร์เน็ตมูวีเดตาเบส
ไก่ทอดคลุกซอส ที่ฮันซีเนมา
Chicken Nugget at Naver Webtoon (ในภาษาเกาหลี)
อเมริกาส์เน็กซต์ท็อปโมเดล ฤดูกาลที่ 6

| อเมริกาส์เน็กซต์ท็อปโมเดล ฤดูกาลที่ 6 |
| --- | --- |

สร้างโดย: ไทรา แบงส์
พัฒนาโดย: Ken Mok Kenya Barris
ประเทศแหล่งกำเนิด:  สหรัฐ
จำนวนตอน: 13
การผลิต
ผู้อำนวยการผลิต: ไทรา แบงส์ Ken Mok
ความยาวตอน: 42 นาที
ออกอากาศ
เครือข่าย: UPN
ออกอากาศ: 8 มีนาคม พ.ศ. 2549 – 17 พฤษภาคม พ.ศ. 2549
อเมริกาส์เน็กซต์ท็อปโมเดล ฤดูกาลที่ 6 ออกอากาศเมื่อวันที่ 8 มีนาคม พ.ศ. 2549 ซึ่งเป็นฤดูกาลสุดท้ายที่ออกอากาศทางช่อง UPN ก่อนที่จะรวมช่องกับ The WB และเปลี่ยนชื่อเป็น The CW  คำโฆษณาประจำฤดูนี้ก็คือ " Fairy Tales Come True "
ในรอบ 6 คนสุดท้ายของฤดูกาลนี้ ได้ไปแข่งขันต่อที่ กรุงเทพมหานคร ประเทศไทย และผู้ชนะก็คือ แดเนียลล์ อีวานส์ วัย 20 ปีจาก ลิตเติ้ลร็อค, อาร์คันซอ  และรางวัลของเธอก็คือการได้เซ็นสัญญากับบริษัทโมเดลลิ่งชั้นนำ Ford Models ได้ถ่ายแบบกับนิตยสาร ELLE และเซ็นสัญญา 100,000 เหรียญ กับเครื่องสำอาง CoverGirl
ข้อมูลการออกอากาศ > The Girl Who Learns How to Dance

ออกอากาศ : 8 มีนาคม พ.ศ. 2549
การคัดตัวเริ่มต้นขึ้น สาวๆ ทั้ง 32 คนต้องเข้าสัมภาษณ์กับไทร่า มิสเตอร์เจย์และมิสเจ เวนดี้เปิดเผยว่าเธอต้องพลัดพรากกับครอบครัวเพราะพายุเฮอริเคนแคทริน่า โจนนี่เล่าว่าเธอเป็นลูกสาวนักเทศน์และเคยแอบไปเป็นนักเต้นระบำเปลื้องผ้าสมัครเล่นมาก่อน เจดทำให้กรรมการรู้สึกว่าเธอดูค่อนข้างอวดดีและหลงตัวเองไปหน่อย และสาวแอฟริกันอเมริกันที่ชื่ออีวอนเป็นแพทย์ห้องฉุกเฉิน ทำให้มิสเตอร์เจย์ประทับใจในท่าเดินของเธอ แต่สุดท้ายเธอก็ไม่ผ่านการถ่ายภาพโคลสอัพใบหน้าของตัวเองในรอบสุดท้าย
หลังจากถ่ายภาพโคลสอัพแล้ว ผู้เข้าแข่งขันทั้ง 13 คนก็ถูกคัดเลือกเข้าบ้าน ในฤดูกาลนี้ถือเป็นฤดูกาลที่รวมสาวๆ ที่อายุมากไว้เยอะที่สุด
ข้อมูลการออกอากาศ > The Girls Go Bald

ออกอากาศ : 8 มีนาคม พ.ศ. 2549
หลังจากผ่านรอบคัดเลือกแล้ว สาวๆ ก็ได้ย้ายเข้าสู่บ้านในลอสแอนเจลิส เจดได้ประกาศว่าเธอคือ “สุดยอดนางแบบที่รอคอยการค้นพบ” และในการแข่งขันให้สัมภาษณ์กับสื่อมวลชน เนนน่าเป็นผู้ชนะ และเธอเลือกเจด, จีน่า และซาร่าให้ได้รางวัลร่วมกับเธอคือมีสิทธิ์เลือกห้องและเตียงนอนเป็นคนแรก
การถ่ายภาพครั้งแรก สาวๆ ต่างตกใจเมื่อรู้ว่าพวกเธอจะต้องโกนหัว แต่แล้วก็ต้องโล่งใจเมื่อพบว่าเป็นแค่การโกนหัวหลอกๆ โดยพวกเธอจะต้องใส่แผ่นหัวโล้นปลอมและติดคริสตัลของ สวารอฟสกี้ ลงบนหัว ในห้องตัดสิน ภาพของ เนนน่า, ซาร่า, เลสลี่, โจนนี่, แครี่ และแดเนียลล์  โดยเฉพาะภาพของซาร่า ไทร่าถึงกับบอกว่า “เป็นหนึ่งในภาพที่ดีที่สุดในประวัติศาสตร์ของอเมริกา เน็กซ์ ท็อป โมเดล” เลยทีเดียว ความไม่โดดเด่นของแคธี่ทำให้เธอต้องกลายเป็นสองคนสุดท้ายร่วมกับฟูรอนด้า ซึ่งได้ภาพที่เลวร้ายที่สุดและกรรมการรู้สึกว่าบุคลิกของเธอเลือนหายไปในภาพ และแคธี่เป็นคนแรกที่ต้องตกรอบเพราะกรรมการไม่เห็นแววความเป็นนางแบบในตัวเธอเลย
ผู้ที่ถูกเรียกชื่อคนแรก : เนนน่า แอ็กบา
ผู้ที่ยืนเป็นสองคนสุดท้าย : ฟูรอนด้า แบรสฟิลด์ และ แคธี่ ฮ็อกซิธ
ผู้ที่ถูกคัดออก : แคธี่ ฮ็อกซิธ
ช่างถ่ายภาพ : เจย์ ลอว์เรน โกลด์แมน, แพสคอล เดมีสเตอร์
แขกรับเชิญพิเศษ : เจนิส ดิคคินสัน, อีฟ ซัลวีล, ทอดด์ นิวตัน, ทริช โมเรโน่, โรแลนด้า วัตส์, เทรย์ สมิธช์, ทีน่า ฟราเซียร์, ซาร่าห์ โกลด์
ข้อมูลการออกอากาศ > The Girl Who Is A True Miss Diva

ออกอากาศ : 15 มีนาคม พ.ศ. 2549
ถึงเวลาที่ผู้เข้าแข่งขันจะต้องแปลงโฉม ในระหว่างที่กำลังแปลงโฉมกันอยู่นั้น เจย์ ได้ให้สาวๆ บอกสไตล์ของตัวเอง จากนั้นพวกเธอจะต้องแข่งขันกันเลือกชุดให้เข้ากับสไตล์ใหม่ เนนน่าเป็นผู้ชนะในการแข่งขัน ซึ่งรางวัลของเธอก็คือการได้ไปช็อปปิ้งมูลค่า 5,000 ดอลลาห์ ที่นาเนทท์ ลาพอร์ และเธอเลือกให้เจด และ จีน่า ให้ได้แบ่งรางวัลร่วมกับเธอด้วย
ในการถ่ายภาพ ผู้เข้าแข่งขันจะต้องถ่ายรูปในห้องเย็นกับรูปแกะสลักน้ำแข็ง สาวๆ ส่วนใหญ่อย่าง แดเนียลล์ และแครี่ต่างก็ทำได้ดีมาก ฟูรอนด้าได้โอกาสที่จะแก้ตัวในความผิดพลาดครั้งที่แล้ว ภาพของบรูคออกมาเป็นแฟชั่นชั้นสูงมาก และเธอก็ถูกเรียกชื่อเป็นคนแรกในห้องตัดสิน เจดหาข้อแก้ตัวตลอดเวลากับภาพถ่ายที่ออกมาแย่ แต่กลับเป็นเวนดี้ที่ได้รับผลกระทบทางจิตใจจากเฮอริเคนจนไม่สามารถเก็บความเศร้าไว้ได้ และนั่นทำให้เธอต้องถูกส่งกลับบ้าน
ผู้ที่ถูกเรียกชื่อคนแรก : บรูค สตาริชา
ผู้ที่ยืนเป็นสองคนสุดท้าย : เจด โคล และ เวนดี้ วิลซ์
ผู้ที่ถูกคัดออก : เวนดี้ วิลซ์
ช่างถ่ายภาพ : ริชาร์ด เรนส์ดอร์ฟ
แขกรับเชิญพิเศษ : โจเอล วอร์เรน, เอดเวิร์ด ไทรโคมี่, นาอิมา โมร่า, ราเชล โซอี้
สาวคัฟเวอร์เกิลร์ประจำสัปดาห์ : เนนน่า แอ็กบา
ข้อมูลการออกอากาศ > The Girl Who Kissed A Roach

ออกอากาศ : 22 มีนาคม พ.ศ. 2549
การแข่งขันในครั้งนี้สาวๆ จะต้องเดินบนรันเวย์ให้กับคอลเล็คชั่นในฤดูใบไม้ร่วงของ จาเร็ด โกลด์ โดยที่พวกเธอจะต้องเดินกับเดินกับแมลงสาบยักษ์ด้วย จีน่าตกใจกลัวจนสติแตก ในขณะที่เจดสร้างความประทับใจให้กับกรรมการเมื่อเธอก้มลงจูบแมลงสาบในขณะที่กำลังเดิน และเจดก็เป็นผู้ชนะการแข่ง โดยเธอเลือกให้แดเนียลล์, มอลลี่ ซู, เนนน่า และเลสลี่ ไปร่วมชมแฟชั่นโชว์ของเชรี่ โบเดล ในงานแฟชั่นวีคในฐานะแขกวีไอพี
ในการถ่ายภาพ สาวๆ จะต้องรับบทเป็นตัวละครในเทพนิยายทั้งหลายที่กำลังหกล้ม ดังนี้
| นางแบบ | ตัวละครในเทพนิยาย |
| --- | --- |
บรูค: พระราชา ในนิทานเรื่อง ฉลองพระองค์ใหม่ของพระราชา
แดเนียลล์: สโนว์ไวท์
ฟูรอนด้า: ราพันเซล
จีน่า: เจ้าหญิงนิทรา
เจด: หนูน้อยหมวกแดง
โจนนี่: ซินเดอเรลล่า
แครี่: โกลดิล็อกส์ ในนิทานเรื่อง หมีสามตัว
เลสลี่: หมาป่าตัวร้าย
มอลลี่ ซู: ลิตเติ้ล บลู บอย จากเพลงกล่อมเด็ก
เนนน่า: เจ้าหญิงในเจ้าชายกบ
ซาร่า: เกรเทล จากนิทาน ฮันเซลกับเกรเทล
ในห้องตัดสินสาวๆ จะต้องทดสอบการเดินบนส้นสูงของ วิเวียน เวสต์วู๊ด ต่อหน้ากรรมการ โจนนี่สามารถรักษาการทรงตัวและเดินได้อย่างสง่างาม  แดเนียลล์สะดุดดล้มถึง 2 ครั้ง และนั่นทำให้เธอขาแพลง  ในด้านภาพถ่าย กรรมการต่างประทับใจในภาพของเจดและแดเนียลล์เป็นอย่างมาก  จีน่าและแครี่กลายเป็นสองคนสุดท้าย กรรมการคิดว่าจีน่าขาดความมั่นใจและยังได้ภาพที่เลวร้ายที่สุด แต่เพราะความวิตกจริตบวกกับเสียความมั่นใจของแครี่ทำให้เธอถูกส่งกลับบ้าน
ผู้ที่ถูกเรียกชื่อคนแรก : เจด โคล
ผู้ที่ยืนเป็นสองคนสุดท้าย : จีน่า โช และ แครี่ ชมิดท์
ผู้ที่ถูกคัดออก : แครี่ ชมิดท์
ช่างถ่ายภาพ : เทรซี่ เบยน์
แขกรับเชิญพิเศษ : เฟิร์น มัลลิส, เชรี่ โบเดล, ซูทาน, จาเร็ด โกลด์
สาวคัฟเวอร์เกิลร์ประจำสัปดาห์ : เนนน่า แอ็กบา
ข้อมูลการออกอากาศ > The Girl Who Kissed A Male Model

ออกอากาศ : 29 มีนาคม พ.ศ. 2549
ในครั้งนี้ สาวๆ จะต้องมาเรียนรู้เรื่องการวางท่าสำหรับการโฆษณาและแฟชั่นจากเจนิส ดิคคินสัน และ ลิซ่าจากฤดูกาลที่ 5 จากนั้นพวกเธอต้องแข่งขันกันโพสท่าเป็นแบบโฆษณาแค็ตตาล็อกให้กับเซียร์โดยพวกเธอจะต้องวางท่าให้เข้ากับฉากหลังที่เป็นฤดูทั้งสี่  เนนน่าเป็นผู้ชนะอีกครั้งและรางวัลของเธอก็คือเสื้อผ้าทั้งหมดที่ใช้ในการถ่าย ในระหว่างนั้นความขัดแย้งระหว่างจีน่ากับเจดยิ่งรุนแรงขึ้นในขณะที่ไปทานมื้อเย็นกับเจนิส เมื่อกลับถึงบ้านจีน่าตัดสินใจที่จะยืนหยัดขึ้นสู้กับเจดด้วยตัวของเธอเอง  การถ่ายภาพในสัปดาห์นี้ สาวๆ จะต้องแสดงถึงอาชีพในฝันของพวกเธอดังนี้
| นางแบบ | อาชีพในฝัน |
| --- | --- |
บรู๊ค: พยาบาลวิสัญญี
แดเนียลล์: นักร้อง
ฟูรอนด้า: ทนายความเรื่องสิทธิมนุษยชน
จีน่า: นักออกแบบแฟชั่น
เจด: ครูโรงเรียนอนุบาล
โจนนี่: แม่บ้าน
เลสลี่: นักสืบอาชญากรรม
มอลลี่ ซู: ช่างแต่งหน้า
เนนน่า: นักเคมีวิจัยยา
ซาร่า: อัยการ
ในระหว่างถ่ายแบบเนนน่าเผลอจูบกับนายแบบที่ถ่ายภาพด้วยกัน ซึ่งก่อให้เกิดปัญหาระหว่างเธอกับแฟนหนุ่ม ในห้องตัดสินภาพของฟูรอนด้า, โจนนี่, แดเนียลล์ และเลสลี่ สร้างความประทับใจให้กับไทร่ามาก แต่ความไร้ประสิทธิภาพของจีน่ากับศักยภาพที่ยังไม่ปรากฏในภาพของบรูค ทำให้พวกเธอกลายเป็นสองคนสุดท้าย และเพราะกรรมการยังคงเชื่อในศักยภาพของบรูค จึงทำให้จีน่าต้องตกรอบ
ผู้ที่ถูกเรียกชื่อคนแรก : ฟูรอนด้า แบรสฟิลด์
ผู้ที่ยืนเป็นสองคนสุดท้าย : บรูค สตาริชา และ จีน่า โช
ผู้ที่ถูกคัดออก : จีน่า โช
ช่างถ่ายภาพ : โทมัส เคิลเมนสัน
แขกรับเชิญพิเศษ : เจนิส ดิคคินสัน, ลิซ่า ดี อามาโต้, ลอว์เรนซ์ ซาเรี่ยน, รัซเซล เบเออร์, คริสเตียน มาร์ค, จอห์น โทมัส, สกายเลอร์, วอจห์น โลเวอร์รี่, สตีเว่น บรันซ์, แซน
สาวคัฟเวอร์เกิลร์ประจำสัปดาห์ : แดเนียลล์ อีวานส์
ข้อมูลการออกอากาศ > The Girl With Two Bad Takes

ออกอากาศ : 5 เมษายน พ.ศ. 2549
สาวๆ ได้ไปเรียนการแสดงที่โรงละครกราวน์ลิงก์ จากนั้นพวกเธอจะต้องแข่งการแสดงสดกับ นิค แคนนอน ด้วยไหวพริบที่เฉียบไวของฟูรอนด้าทำให้เธอเป็นผู้ชนะและได้เป็นนักแสดงรับเชิญในซีรีส์ เวโรนิก้า มาร์ และนอกจากนี้เธอและเนนน่ายังได้เป็นผู้ประกาศข่าวบริการรณรงค์ป้องกันการติดเชื้อ HIV
ในสัปดาห์นี้สาวๆ จะต้องถ่ายโฆษณาให้กับ คัฟเวอร์เกิร์ล ในการถ่ายโฆษณาครั้งนี้ สาวๆ ส่วนใหญ่ทำได้ไม่ค่อยดีนัก มีเพียงแค่ฟูรอนด้าเท่านั้นที่ทำให้กรรมการประทับใจได้ มอลลี่ ซู ไม่สามารถที่จะแสดงบุคลิกภาพของเธอให้เด่นออกมาได้ และ ทัศนคติอันเลวร้ายของ เจด ทำให้เธอต้องกลายเป็นสองคนสุดท้าย และมอลลี่ ซูเป็นคนที่ต้องถูกส่งกลับบ้านเพราะบุคลิกที่ไม่มีความโดดเด่นของเธอ
ผู้ที่ถูกเรียกชื่อคนแรก : ฟูรอนด้า แบรสฟิลด์
ผู้ที่ยืนเป็นสองคนสุดท้าย : เจด โคล และ มอลลี่ ซู สตีนนิส-กอนดี้
ผู้ที่ถูกคัดออก : มอลลี่ ซู สตีนนิส-กอนดี้
ผู้กำกับโฆษณา : ไมค์ โรเซนธอล
แขกรับเชิญพิเศษ : นิค แคนนอน, โรเบิร์ต ฮอฟฟ์แมน, เลโอนาร์ด โรบินสัน, เจเรมี่ โรว์เลย์, มาร์เวลิน บราวนด์, สตีฟ กัทเทนเบิร์ก, ชาลีย์ อัลทัวน่า
สาวคัฟเวอร์เกิลร์ประจำสัปดาห์ : เนนน่า แอ็กบา
ข้อมูลการออกอากาศ > The Girl Who Has A Temper

ออกอากาศ : 12 เมษายน พ.ศ. 2549
ในสัปดาห์นี้ผู้เข้าแข่งขันได้มาเรียนรู้การหมุนตัวบนรันเวย์กับฝาแฝดแอสวีร์ล จากนั้นพวกเธอจะต้องแข่งกันเดินแฟชั่นในโบสถ์ เจดและโจนนี่เป็นสองคนที่ทำได้ดีที่สุด และสุดท้ายเจดเป็นผู้ชนะในการแข่งซึ่งรางวัลของเธอคือแหวนเพชรมูลค่า 25,000 ดอลล่าห์ และเธอเลือกให้ฟูรอนด้าได้แหวนเพชรมูลค่า 10,000 ดอลล่าห์ และเนนน่าได้แหวนเพชรมูลค่า 8,000 ดอลล่าห์
บรูคไม่พอใจที่เนนน่าไม่ยอมให้คนอื่นในบ้านใช้โทรศัพท์เลย เพราะเนนน่าโทรคุยกับแฟนตลอดเวลา จนทำให้บรูค ระเบิดความโกรธออกมา
การถ่ายรูปในครั้งนี้ สาวๆ จะต้องเต้นครัมป์ ซึ่งเป็นการเต้นสไตล์โมเดิร์น เพื่อโฆษณาให้กับ รองเท้าเพย์เลส ท่าเต้นที่ร้อนแรงของเจดทำให้มิสเตอร์เจย์ประหลาดใจมาก  ในห้องตัดสิน กรรมการต่างประทับใจในภาพของโจนนี่ ซาร่าและเลสลี่กลายเป็นสองคนสุดท้าย เพราะต่างก็ได้ภาพที่ไร้ซึ่งประสิทธิภาพทั้งคู่ แต่กรรมการยังคงเชื่อในศักยภาพตของซาร่า จึงทำให้เลสลี่ต้องเป็นผู้ที่ถูกคัดออก
ผู้ที่ถูกเรียกชื่อคนแรก : โจนนี่ ดอดส์
ผู้ที่ยืนเป็นสองคนสุดท้าย : เลสลี่ มานเชีย และ ซาร่า อัลเบิร์ท
ผู้ที่ถูกคัดออก : เลสลี่ มานเชีย
ช่างถ่ายภาพ : เทรเวอร์ โอ ชาน่า
แขกรับเชิญพิเศษ : ลอยด์ ไคลน์, ฝาแฝดแอสวีร์ล, ทอมมี่ เดอะ คลาวน์, โซล ราฟาเอล, ไม ควินช์, คริสเตียน มาร์ค, ซูทาน, รอย แคมป์เบล
สาวคัฟเวอร์เกิลร์ประจำสัปดาห์ : เนนน่า แอ็กบา
ข้อมูลการออกอากาศ > The Girl Who Has Surgery

ออกอากาศ : 19 เมษายน พ.ศ. 2549
ในสัปดาห์นี้ผู้เข้าแข่งขันต้องไปพบกับตัวแทนที่จู้จี้จุกจิกและชอบให้คำวิจารณ์ในแง่ลบ ซึ่งพวกเธอไม่รู้ว่าจริงๆ แล้วเป็นนักแสดงที่มาทดสอบดูว่าพวกเธอสามารถรับความกดดันได้แค่ไหน สาวๆ ต่างถูกวิจารณ์ข้อด้อยของตัวเองกันถ้วนหน้า แต่เจดสามารถรับคำวิจารณ์ได้หมดทุกข้อและเธอก็เป็นผู้ชนะในการแข่งครั้งนี้ ซึ่งเธอเลือกเนนน่าให้ได้รับรางวัลร่วมกับเธอ และเมื่อกลับมาถึงบ้าน ของรางวัลก็รอเธออยู่แล้วซึ่งก็คือแม่ของเจดและแฟนของเนนน่ามาเยี่ยมที่บ้านนั่นเอง
สาวๆ ทั้งหมดจะต้องไปขัดฟันให้ขาว โจนนี่กับแดเนียลล์ได้รับคำแนะนำให้จัดฟันใหม่ โจนนี่จะต้องถูกถอนฟันที่ซ้อนกันอยู่ออกและจัดใหม่ ส่วนแดเนียลล์จะต้องอุดช่องฟันหน้าที่ห่างของเธอ แต่เธอปฏิเสธที่จะทำโดยบอกว่าช่องห่างนี้เป็นส่วนหนึ่งและเป็นสัญลักษณ์ของเธอ  หลังจากที่โจนนี่ได้ถอนฟันออกไปแล้ว ทำให้ในตอนแรกเธอไม่สามารถพูดหรือทำอะไรกับปากได้ถนัดนัก แต่พอทุกอย่างเรียบร้อย เธอก็รู้สึกดีกับฟันใหม่ของเธอมาก
ในสัปดาห์นี้สาวๆ จะต้องถ่ายภาพกันถึง 2 รูป โดยรูปแรกไทร่าจะมาถ่ายรูปแสดงอารมณ์เศร้าและร้องไห้ของสาวๆ ในแบบรูปขาว-ดำ และจากนั้นพวกเธอต้องถ่ายรูปเป็นตุ๊กตาในแบบต่างๆ เพื่อโฆษณาให้กับแพนทีนดังนี้
| นางแบบ | ประเภทของตุ๊กตา |
| --- | --- |
บรูค: ตุ๊กตาสาวสังคม
แดเนียลล์: หุ่นชัก
ฟูรอนด้า: ตุ๊กตาผ้า
เจด: ตุ๊กตาหุ่นโชว์
โจนนี่: ตุ๊กตาหุ่นกระบอก
เนนน่า: ตุ๊กตาเด็ก
ซาร่า: ตุ๊กตาวัยรุ่น
ภาพของโจนนี่และฟูรอนด้าสร้างความประทับใจให้กับกรรมการเป็นอย่างมาก ในขณะที่บรูคและเจดต้องกลายเป็นสองคนสุดท้าย กรรมการรู้สึกว่าภาพของบรูคยังคงไร้ประสิทธิภาพ และเจดดูเสแสร้งมากเกินไปในรูปถ่ายขาว-ดำ และสุดท้ายบรูค เป็นคนที่ต้องกลับบ้านเพราะยังไม่สามารถให้ภาพที่แรงกับกรรมการได้เลยซักภาพเดียว
ผู้ที่ถูกเรียกชื่อคนแรก : โจนนี่ ดอดส์
ผู้ที่ยืนเป็นสองคนสุดท้าย : บรูค สตาริชา และ เจด โคล
ผู้ที่ถูกคัดออก : บรูค สตาริชา
ช่างถ่ายภาพ : จิม เดอ ยอนเกอร์ และ ปาสคาล เดมีสเตอร์
แขกรับเชิญพิเศษ : เจนิส ดิคคินสัน, อีวา พิกฟอร์ด, มาร์ค เอคโก้, มิทช์ สโตน, อเล็กแซนเดอร์ แรนโควิค, ชาร์ลี อัลทัวน่า, ดร.เอ็ดการ์โด้ ฟลาค่อน, ซูทาน, เจฟฟ์ ลอร์ช, ดีไพรส์ เบรสเซีย, ไดอาน่า โคล(แม่ของเจด), จอห์น(แฟนของเนนน่า)
สาวคัฟเวอร์เกิลร์ประจำสัปดาห์ : โจนนี่ ดอดส์
ข้อมูลการออกอากาศ > Girl Who Is A Model, Not A Masseuse

ออกอากาศ : 26 เมษายน พ.ศ. 2549
เริ่มต้นสัปดาห์ สาวๆ จะต้องแข่งกันให้สัมภาษณ์กับคำถามสุดโหด เนนน่าเป็นผู้ชนะในการแข่งขัน และเธอเลือกเจดให้ได้ไปสปาบำบัดร่วมกับเธอด้วย โดยผู้เข้าแข่งขันที่เหลือต้องคอยรับใช้ปรนเปรอเธอไม่ให้ขาดตกบกพร่อง ในที่สุดแดเนียลล์ก็ยอมที่จะกลับไปอุดฟันที่ห่างของเธอ หลังจากนั้นสาวๆ ก็ได้รับแจ้งจากไทร่าว่าให้เก็บกระเป๋า และเดินทางไปแข่งขันกันต่อที่ประเทศไทย
หลังจากที่สาวๆ เดินทางมาถึงกรุงเทพฯ แล้ว ในการถ่ายรูปครั้งแรกที่ประเทศไทย พวกเธอจะต้องกลายเป็นนางเงือกที่ถูกจับห้อยหัวเหนือตลาดน้ำ เพื่อโฆษณาให้กับโลชั่นกันแดด บานาน่าโบ๊ท โจนนี่, เจด และแดเนียลล์ ต่างทำได้คล่องและได้ภาพที่ดี ในขณะที่ซาร่าและฟูรอนด้าทำได้ปานกลางและเนนน่าไม่ได้รูปที่ดีเลย ซึ่งนั่นทำให้เธอกลายเป็นสองคนสุดท้ายกับฟูรอนด้าที่มีพัฒนาการเรื่อยๆ แต่ไม่มีความเป็นนางแบบในตัวเลย  และสุดท้ายคนที่ต้องกลับบ้านก็คือ เนนน่า ที่เริ่มต้นด้วยดีมาตลอดแต่แผ่วตอนท้ายจนแทบไม่เหลือความกระตือรือล้นแล้ว
ผู้ที่ถูกเรียกชื่อคนแรก : แดเนียลล์ อีวานส์
ผู้ที่ยืนเป็นสองคนสุดท้าย : ฟูรอนด้า แบรสฟิลด์ และ เนนน่า แอ็กบา
ผู้ที่ถูกคัดออก : เนนน่า แอ็กบา
ช่างถ่ายภาพ : จตุรงค์ หิรัญกาญจน์
แขกรับเชิญพิเศษ : ราเชล แมคคาลิสเตอร์, จอร์จ เวนย์, ดร.เอ็ดการ์โด้ ฟลาคอน, ซูทาน
สาวคัฟเวอร์เกิลร์ประจำสัปดาห์ : โจนนี่ ดอดส์
ข้อมูลการออกอากาศ > The Girl Who Is Going To The Moon

ออกอากาศ : 26 เมษายน พ.ศ. 2549
ประมวลเหตุการณ์ทั้งหมดทั้งแต่ต้นจนถึงปัจจุบัน และภาพที่ไม่เคยเห็นมาก่อน กับการท่องสะกดคำและภาษาอันแปลกประหลาดของเจด การระเบิดอารมณ์ของบรูคเมื่อเนนน่ายึดโทรศัพท์ไว้คนเดียว เมื่อสาวๆ ต่างพากันตกตะลึงโดยเฉพาะเลสลี่เมื่อแครี่ถูกส่งกลับบ้านแทนที่จะเป็นจีน่า  และแคธี่ตื่นเต้นกับการแข่งขันมาก เธอบอกว่ารู้สึกเหมือนได้ไปเหยียบดวงจันทร์เลย
ข้อมูลการออกอากาศ > The Girl Who Is Rushed To The Emergency Room

ออกอากาศ : 3 พฤษภาคม พ.ศ. 2549
ในระหว่างที่อยู่เมืองไทย สาวๆ ต้องไปเรียนรำไทยและต้องรำต่อหน้าคณะกรรมการและผู้ชม ท่ารำของฟูรอนด้าสร้างความขบขันกับผู้ชมอย่างมาก และโจนนี่เป็นผู้ชนะการแข่งขันรางวัลของเธอก็คือการไปทานดินเนอร์กับบรรณาธิการนิตยสาร แอลล์ ในประเทศไทย และเธอเลือกให้ซาร่าไปกับเธอด้วย  แดเนียลล์เป็นคนเดียวที่ไม่สามารถเข้าแข่งได้เพราะเกิดอาการอาหารเป็นพิษและขาดน้ำอย่างรุนแรงจนต้องถูกพาไปโรงพยาบาล แต่เธอก็หนีออกมาจากโรงพยาบาลและกลับมาทันถ่ายภาพ
ในการถ่ายภาพครั้งนี้ สาวๆ จะต้องเข้าไปถ่ายภาพกับช้างในป่าเพื่อโฆษณาให้กับมีดโกนวีนัส ในห้องตัดสินซาร่าถูกตำหนิเรื่องลอกท่าโพสของโจนนี่ กรรมการประทับใจแดเนียลล์ที่ไม่แสดงความเจ็บป่วยออกมาและยังได้ภาพถ่ายที่สวยงามอีกด้วย เจดและฟูรอนด้ากลายเป็นสองคนสุดท้าย อีกครั้งที่ทัศนคติของเจดทำให้เธอต้องออกมาตรงนี้ แต่สุดท้ายฟูรอนด้ากลายเป็นคนที่ต้องกลับบ้านเพราะกรรมการรู้สึกว่าเธอมักจะไม่ค่อยเข้าใจคำสั่งและจะทำเป็นอีกอย่างนึงทุกครั้ง
ผู้ที่ถูกเรียกชื่อคนแรก : โจนนี่ ดอดส์
ผู้ที่ยืนเป็นสองคนสุดท้าย : ฟูรอนด้า แบรสฟิลด์ และ เจด โคล
ผู้ที่ถูกคัดออก : ฟูรอนด้า แบรสฟิลด์
ช่างถ่ายภาพ : พงษ์ศักดิ์ ตั้งติวาจา
แขกรับเชิญพิเศษ : ภัทราวดี มีชูธน, สิริธร ศรีชลาคม, เภตรา ศรีวรานนท์, ซูทาน, สิรี อุดมฤทธิรุจ
สาวคัฟเวอร์เกิลร์ประจำสัปดาห์ : โจนนี่ ดอดส์
ข้อมูลการออกอากาศ > The Girls Go to Phuket

ออกอากาศ : 10 พฤษภาคม พ.ศ. 2549
ผู้เข้าแข่งขันที่เหลือทั้ง 4 คน ได้ไปพบกับอดีตนางแบบของไทย พิจิตรา รักษะจิต เพื่อบอกสิ่งที่พวกเธอจะต้องทำในการไปโชว์ตัวหางานในประเทศไทย พวกเธอได้รับเงินกันคนละ 2,500 บาท เพื่อซื้อของฝากไปให้ดีไซน์เนอร์  แต่ในขากลับ สาวๆ เจอรถติดในกรุงเทพ ทำให้พวกเธอกลับไปไม่ทัน ดังนั้นพวกเธอทุกคนจึงถูกตัดสิทธิ์ในการแข่งกันหมดถึงแม้ว่าแดเนียลล์จะเป็นผู้ชนะการแข่งขันก็ตาม
หลังการแข่งขันสาวๆ ถูกพาไปที่ภูเก็ต ในวันต่อมาไทร่าได้เล่าให้สาวๆ ฟังถึงเรื่องภัยพิบัติสึนามิที่เกิดขึ้นในปี 2547 และให้สาวๆ ยืนไว้อาลัยให้กับผู้ประสบภัยในครั้งนั้น
การถ่ายภาพในครั้งนี้ สาวๆ จะต้องถ่ายรูปโฆษณาโทรศัพท์มือถือแอมป์ ลงนิตยสารแอลเกิร์ล โดยมีไนเจล บาร์คเกอร์เป็นคนถ่ายภาพให้ และหลังจากถ่ายเสร็จแล้วพวกเธอก็บินกลับไปตัดสินต่อที่กรุงเทพฯ  ในห้องตัดสินไนเจลประทับใจภาพของเจด  ภาพของแดเนียลล์ถูกวิจารณ์ว่าเหมือนกับภาพในนิตยสารผู้ชายมากกว่า และสำเนียงใต้ที่ไม่ยอมปรับปรุงทำให้ผู้ตัดสินต่างสงสัยว่าเธอจะเป็นสาวคัฟเวอร์เกิร์ลได้หรือไม่ แต่ซาร่ากลายเป็นคนที่ต้องตกรอบเพราะกรรมการคิดว่าเธอไม่สามารถพัฒนาไปไกลได้มากกว่านี้แล้ว
ผู้ที่ถูกเรียกชื่อคนแรก : โจนนี่ ดอดส์
ผู้ที่ยืนเป็นสองคนสุดท้าย : แดเนียลล์ อีวานส์ และ ซาร่า อัลเบิร์ท
ผู้ที่ถูกคัดออก : ซาร่า อัลเบิร์ท
ช่างถ่ายภาพ : ไนเจล บาร์คเกอร์
แขกรับเชิญพิเศษ : สมชาย แก้วทอง, ไร วอน บูเรน, คริสตี้ เบย์เล่, เอริค เครน, พิจิตรา รักษะจิต, พิสิฐ รงนรังสิน, ดิษยา ประกอบสันติสุข
สาวคัฟเวอร์เกิลร์ประจำสัปดาห์ : แดเนียลล์ อีวานส์
ข้อมูลการออกอากาศ > The Girl Who Walked Through The Ancient City

ออกอากาศ : 17 พฤษภาคม พ.ศ. 2549
ในอาทิตย์สุดท้ายของการแข่งขัน เจย์ แมนูเอล ได้พาผู้เข้าแข่งขันไปถ่ายโฆษณาและถ่ายภาพให้กับ มาสคาร่าของคัฟเวอร์เกิร์ล  เจดลืมบทตลอดจนเจย์ต้องถือป้ายบอกบทให้ โจนนี่ทำโฆษณาออกมาดีที่สุดถึงแม้ว่าเธอจะมีปัญหากับการยิ้มที่ไม่ชินกับฟันใหม่ของเธอ และแดเนียลล์ก็รู้สึกเสียสมาธิกับสำเนียงของตัวเอง
ที่ห้องตัดสินถึงโฆษณาและภาพของเจดจะออกมาดี แต่กรรมการก็ยังคงไม่พอใจกับความแข็งกร้าวของเธอ โฆษณาและภาพถ่ายของโจนนี่สร้างความประทับใจให้กับกรรมการ ภาพถ่ายของแดเนียลล์ได้รับการตอบรับที่ดี แต่โฆษณาของเธอยังติดสำเนียงใต้มากเกินไป และนั่นทำให้เธอต้องกลายเป็นสองคนสุดท้าย และเจดเป็นคนที่ถูกส่งกลับบ้านเพราะมีข้อแก้ตัวตลอดเวลาและท่าทีที่แข็งกร้าวของเธอ
ผู้ที่ถูกเรียกชื่อคนแรก : โจนนี่ ดอดส์
ผู้ที่ยืนเป็นสองคนสุดท้าย : แดเนียลล์ อีวานส์ และ เจด โคล
ผู้ที่ถูกคัดออก : เจด โคล
ช่างถ่ายภาพ : จิม เดอ ยอนเกอร์
แดเนียลล์และโจนนี่จะต้องเดินแบบให้กับ รุจ สิงหกุล ในไฟนอลรันเวย์ โดยพวกเธอจะต้องเดินบนรันเวย์อันคดเคี้ยวในเมืองโบราณจำลองกลางน้ำ  ในการตัดสินครั้งสุดท้าย กรรมการบอกว่าสีหน้าของแดเนียลล์ขณะเดินดูเหมือนกำลังเบื่อ และโจนนี่ก้มหน้ามากเกินไป และภาพถ่ายของพวกเธอทำให้กรรมการต้องลำบากใจเพราะภาพของพวกเธอต่างแข็งแกร่งและงดงามสูสีกันทั้งคู่ แต่หลังจากที่ไตร่ตรองกันแล้ว คณะกรรมการก็ตัดสินใจและประกาศว่า ผู้ชนะในฤดูกาลที่ 6 ก็คือ แดเนียลล์ อีวานส์
ผู้ชิงตำแหน่งสองคนสุดท้าย : แดเนียลล์ อีวานส์ และ โจนนี่ ดอดส์
อเมริกา เน็กซต์ ทอป โมเดล : แดเนียลล์ อีวานส์
แขกรับเชิญพิเศษ : ชาลี อัลทัวน่า, ซูทาน, รุจ สิงหกุล
ผู้เข้าแข่งขัน

(อายุเป็นไปตามช่วงเวลาที่ถ่ายทำรายการ)
| ผู้เข้าแข่งขัน | อายุ | รัฐที่ลงสมัคร | ผลการแข่งขัน | ลำดับ |
| --- | --- | --- | --- | --- |
| แคทเธอรีน "เคธี่" ฮ็อกซิธ | 20 | นอร์ทแคโรไลนา | ถูกคัดออกในตอนที่ 2 | 13 |
| เวนดี้ วิลซ์ | 22 | ลุยเซียนา | ถูกคัดออกในตอนที่ 3 | 12 |
| แครี่ ชมิดท์ | 18 | เซาท์ดาโคตา | ถูกคัดออกในตอนที่ 4 | 11 |
| จีน่า โชว | 21 | ฟลอริดา | ถูกคัดออกในตอนที่ 5 | 10 |
| มอลลี่ ซู สตีนิส-กอนดี้ | 25 | ฟลอริดา | ถูกคัดออกในตอนที่ 6 | 9 |
| อเลจานดรา "เลสลี่" มานเชีย | 18 | แอริโซนา | ถูกคัดออกในตอนที่ 7 | 8 |
| บรูค สตาริชา | 21 | เท็กซัส | ถูกคัดออกในตอนที่ 8 | 7 |
| เนนน่า แอ็กบา | 24 | เท็กซัส | ถูกคัดออกในตอนที่ 9 | 6 |
| ฟูรอนด้า แบรสฟิลด์ | 24 | อาร์คันซอ | ถูกคัดออกในตอนที่ 11 | 5 |
| ซาร่า อัลเบิร์ท | 21 | แคลิฟอร์เนีย | ถูกคัดออกในตอนที่ 12 | 4 |
| เจด โคล์ | 26 | นิวยอร์ก | ถูกคัดออกในตอนที่ 13 | 3 |
| โจอัน แอน "โจนี่" ดอดส์ | 24 | เพนซิลเวเนีย | รองชนะเลิศ | 2 |
| แดเนียลล์ อีวานส์ | 20 | อาร์คันซอ | ชนะเลิศ | 1 |
สรุปผลการแข่งขัน > ลำดับการเรียกชื่อ

| ลำดับ | ตอนที่> 1 | ตอนที่> 2 | ตอนที่> 3 | ตอนที่> 4 | ตอนที่> 5 | ตอนที่> 6 | ตอนที่> 7 | ตอนที่> 8 | ตอนที่> 9 | ตอนที่> 11 | ตอนที่> 12 | ตอนที่> 13 | ตอนที่> 13 |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | เจด | เนนน่า | บรูค | เจด | ฟูรอนด้า | ฟูรอนด้า | โจนี่ | โจนี่ | แดเนียลล์ | โจนี่ | โจนี่ | โจนี่ | แดเนียลล์ |  |
| 2 | ซาร่า | เลสลี่ | แดเนียลล์ | แดเนียลล์ | โจนี่ | ซาร่า | เจด | ฟูรอนด้า | เจด | ซาร่า | เจด | แดเนียลล์ | โจนี่ |  |
| 3 | มอลลี่ ซู | ซาร่า | เนนน่า | บรูค | แดเนียลล์ | เลสลี่ | เนนน่า | เนนน่า | ซาร่า | แดเนียลล์ | แดเนียลล์ | เจด |  |  |
| 4 | เลสลี่ | โจนี่ | แครี่ | โจนี่ | เลสลี่ | แดเนียลล์ | ฟูรอนด้า | ซาร่า | โจนี่ | เจด | ซาร่า |  |  |  |
| 5 | โจนี่ | แครี่ | ฟูรอนด้า | มอลลี่ ซู | เจด | เนนน่า | แดเนียลล์ | แดเนียลล์ | ฟูรอนด้า | ฟูรอนด้า |  |  |  |  |
| 6 | เนนน่า | แดเนียลล์ | จีน่า | ซาร่า | มอลลี่ ซู | โจนี่ | บรูค | เจด | เนนน่า |  |  |  |  |  |
| 7 | แครี่ | เจด | มอลลี่ ซู | ฟูรอนด้า | ซาร่า | บรูค | ซาร่า | บรูค |  |  |  |  |  |  |
| 8 | บรูค | มอลลี่ ซู | เลสลี่ | เลสลี่ | เนนน่า | เจด | เลสลี่ |  |  |  |  |  |  |  |
| 9 | แดเนียลล์ | บรูค | ซาร่า | เนนน่า | บรูค | มอลลี่ ซู |  |  |  |  |  |  |  |  |
| 10 | เคธี่ | จีน่า | โจนี่ | จีน่า | จีน่า |  |  |  |  |  |  |  |  |  |
| 11 | ฟูรอนด้า | เวนดี้ | เจด | แครี่ |  |  |  |  |  |  |  |  |  |  |
| 12 | จีน่า | ฟูรอนด้า | เวนดี้ |  |  |  |  |  |  |  |  |  |  |  |
| 13 | เวนดี้ | เคธี่ |  |  |  |  |  |  |  |  |  |  |  |  |

ผู้ชนะผลโหวดสาวคัฟเวอร์เกิลร์ประจำสัปดาห์
ผู้ชนะการแข่งประจำสัปดาห์
ผู้ชนะผลโหวดสาวคัฟเวอร์เกิลร์ และ การแข่งประจำสัปดาห์
ผู้ที่ชนะรางวัลประจำสัปดาห์และออกจากการแข่งขัน
ผู้ที่ถูกคัดออกจากการแข่งขัน
ผู้ที่ชนะเลิศการแข่งขัน
ตอนที่ 10 เป็นตอนประมวลภาพการแข่งขันซ้ำ